PolyAgent/wiki_georgian_en_parallel_20231101 huggingface dataset:
დიანა ჰაჯიევა

დიანა ჰაჯიევა (დ. 13 ივნისი 1989, ბაქო, აზერბაიჯანის სსრ, აზერბაიჯანი) — აზერბაიჯანელი მომღერალი, კომპოზიტორი და მუსიკოსი, რომელიც აზერბაიჯანს წარმოადგენს „ევროვიზია 2017-ზე“ სიმღერით „Skeletons“. გამოდის სასცენო სახელით Dihaj, რომელიც ამავდროულად არის ამავე სახელწოდების ელექტრონული მუსიკის შემსრულებელი ჯგუფის წევრი.
ბიოგრაფია
დიანა ჰაჯიევა დაიბადა 1989 წლის 13 ივნისს, აზერბაიჯანის დედაქალაქ ბაქოში. ბავშვობიდან დაკავებული იყო მუსიკით, სწავლობდა ფორტეპიანოზე და დაინტერესებული იყო ჯაზით. მუსიკალური ჯგუფ „ბერი ბახის“ წევრიც იყო.
2006 წელს დაამთავრა ქალაქ ბაქოს №16 საჯარო სკოლა და ჩააბარა ბაქოს მუსიკალურ სკოლაში, სადაც მიიღო საგუნდო დირიჟორის განათლება. განათლების მიღების წლებში, დაკავებული იყო ჯაზით პროფესიულ დონეზე. დღეისთვის მუშაობს ბაქოს ჯაზის ცანტრში.
2011 წელს, დიანას სადებიუტო კლიპი გამოვიდა, სახელად „Find Yourself“ (იპოვე შენი თავი).
2014 წლის ბოლოსთვის, შეიქმნა მუსიკალური ჯგუფი Dihaj, რომლის ვიკალისტი დიანა ჰაჯიევა გახდა. მის გარდა, ჯგუფის წევრებია ალი ნასიბი და ანარ აბდულაევი (გიტარა). ჯგუფი ასრულებს ელექტრონულ მუსიკას.
ევროვიზია
2010 წელს, მიიღო მონაწილეობა „ევროვიზია 2011-ის“ აზერბაიჯანის შესარჩევ კონკურსში, სადაც წარმატებით გაირა საკვალიფიკაციო ტური და მოხვდა ნახევარფინალზე, სხვა 77 კონკურსანტთან ერთად. კონკურსის ბოლოს, ჰაჯიევას 7 ქულა დააკლდა და თავის ჯგუფში მე-4 ადგილი დაიკავა, შედეგად ვერ გადავიდა ფინალში.
2016 წლის დეკემბერში, ცნობილი გახდა ეროვნული ჟიურის გადაწყვეტილება, რომლის მიხედვით „ევროვიზია 2017-ზე“ აზერბაიჯანს დიანა ჰაჯიევა წარადგენს.
პირადი ცხოვრება
2014 წელს, ჰაჯიევა გაყვა ცოლად ალი ნაციროვს, რომელიც ჯგუფ „Radio & Video“ ყოფილი წევრი იყო, ხოლო ახლა დიანას ჯგუფის წევრია. წყვილს ჰყავს ერთი ქალიშვილი.
სქოლიო
დაბადებული 13 ივნისი
დაბადებული 1989
ბაქოში დაბადებულები
აზერბაიჯანელი დირიჟორები
აზერბაიჯანელი ქალი მომღერლები
აზერბაიჯანელი ქალი მომღერლები და სიმღერების ავტორები
ევროვიზიის კონკურსანტები
კულინანი

კულინანი (ინგლ. Cullinan Diamond) 1905 წლის 25 ივნისს იპოვა „პრემიერ დაიმონდ მაინინგ კომპანის“ მთავარმა ინტენდანტმა ფრედერიკ უელსმა კულინანში, გოტენგი, სამხრეთ აფრიკის რესპუბლიკა. ეს არის აქამდე ნაპოვნ ალმასთა შორის უდიდესი დაუმუშავებელი ქვა სუფთა ალმასის წონით 621.35 გრ. (3.106,75 კარატი). თუმცა კარბონადოს ალმასი, ნაპოვნი ბრაზილიაში, უფრო მეტს იწონიდა - 720 გრ. (3.600 კარატი), მისგან სუფთა ალმასის გამოთლა ვერ მოხერხდა. ძვირფას ქვას სახელი სერ თომას კულინანი, ალმასების მაღაროს მფლობელის პატივსაცემად დაერქვა.
შემდგომში ეს ქვა შეისყიდა ტრანსვაალის მთავრობამ და საჩუქრად მიართვა მეფე ედუარდ VII-ს. მოგვიანებით ქვა სამ დიდ ნაწილად გაიყო ძმები აშერების მიერ ამსტერდამში, ხოლო საბოლოოდ კი თერთმეტ დიდი ზომის ალმასის ქვებად და რამდენიმე მცირე ფრაგმენტად. ამ ქვის უდიდეს დამუშავებულ ბრილიანტს შეარქვეს კულინან I ანუ აფრიკის დიდი ვარსკვლავი (ინგლ. Great Star of Africa) და 530.2 კარატი (106.04 გრ.) ზომით უდიდესი დამუშავებული ალმასი იყო მსოფლიოში 1985 წლამდე, როდესაც იგივე მაღაროელი კომპანიის მიერ ალმასი ოქროს იუბილე (ინგლ. Golden Jubilee) (545.67 კარატი) იქნა აღმოჩენილი.
კულინენ I ამჟამად ბრიტანეთის სამეფო (წმ. ედუარდის) სკიპტრის თავზეა დამაგრებული. კულინანის ქვის სიდიდით მეორე ალმასი, კულინენ II, მსოფლიოში სიდიდით მეორე დამუშავებული ალმასია და ასევე წარმოადგენს ბრიტანეთის სამეფო გვირგვინის ბრილიანტთა ნაწილს; დამაგრებულია იმპერიულ სამეფო გვირგვინზე. ორივე ალმასი გამოფენილია ლონდონის ტაუერში, ბრიტანეთის სხვა დანარჩენ სამეფო ბრილიანტთა შორის.
1905 წელს ალმასის სამხრეთ აფრიკიდან ინგლისში ტრანსპორტირება საკმაოდ პრობლემატური აღმოჩნდა მისი უსაფრთხოების თვალსაზრისით. ლონდონის დეტექტივები მოთავსებულ იქნენ თბომავალ გემზე, რომელზეც ჭორით ალმასი უნდა გადაეტანათ, თუმცა ეს თვალისამხვევი ტაქტიკა აღმოჩნდა. ამ გემზე ატანილი ალმასი ნამდვილი არ იყო და მხოლოდ მისი მოპარვის მსურველების მისაზიდად იყო გამიზნული. ნამდვილი ალმასი ინგლისში ჩვეულებრივი ამანათით ფოსტის მეშვეობით გაიგზავნა.
წლების განმავლობაში ჭორები ვრცელდებოდა კულინანის ალმასის მეორე ნახევრის არსებობის შესახებ, ვინაიდან გარკვეული ნიშნები მიუთითებენ, რომ ეს ალმასი გაცილებით უფრო დიდი კრისტალის ნაწილი უნდა ყოფილიყო. როგორც ამბობენ, სანამ ფრედერიკ უელსი ქვას სერ თომას კულინანს მიჰყიდიდა მან ამ ქვას ნაწილი, წონით დაახლოებით 300 გრ. (2000 კარატამდე), მოტეხა. თუ ეს ჭორი სინამდვილეს შეესაბამება, მაშინ თავდაპირველი კულინანის ალმასი წონით დაახლოებით 1 კგ (5000 კარატი) იქნებოდა.
რესურსები ინტერნეტში
The Cullinan – a detailed account with pictures
The Monarchy Today: The Crown Jewels
ლიტერატურა
Кравчук П. А. Рекорды природы. — Любешов: Эрудит, 1993. — 216 с. ISBN 5-7707-2044-1
ალმასები
Amusing Ourselves to Death

Amusing Ourselves to Death: Public Discourse in the Age of Show Business (1985) — ნილ პოსტმენის წიგნი. მისი ტექსტი მომდინარეობს პოსტმენის დისკუსიიდან, რომელიც ავტორმა გამართა 1984 წელს, ფრანკფურტის წიგნების ბაზრობაზე. იგი მონაწილეობდა ჯორჯ ორუელის „1984“-ისა და თანამედროვე სამყაროს განხილვაში. წიგნის წარდგენისას პოსტმენი ამტკიცებდა, რომ თანამედროვე სამყარო უფრო კარგად არის ასახული ოლდოს ჰაქსლის „საოცარი ახალი მსოფლიო“, რომელშიც კაცობრიობა კონტროლდება გართობით და არა „1984“, რომელშიც კაცობრიობას აკონტროლებენ მთავრობები.
წიგნი გამოიცა რვა ენაზე და გაიყიდა 200.000 ასლის ოდენობით. 2005 წელს პოსტმენის შვილმა ენდრიუმ წიგნი ხელახლა გამოსცა. Amusing Ourselves to Death ითვლება ერთ-ერთ მნიშვნელოვან გამოცემას, რომელიც მედიის ეკოლოგიას მიმოიხილავს.
1992 წელს როჯერ უოტერსის მიერ გამოიცა ალბომი Amused to Death, რომელიც ნაწილობრივ დაიწერა პოსტმენის წიგნის გავლენით.
რესურსები ინტერნეტში
Amusing Ourselves to Death ონლაინ-აუდიოწიგნი
ინფორმაცია ნილ პოსტმენის შესახებ
სტატიები პოსტმენის შესახებ
სქოლიო
1985 წლის წიგნები
წიგნები მედიის შესახებ
წიგნები ტელევიზიის შესახებ
წიგნები ტოტალიტარიზმის შესახებ
წიგნები ჰიპერრეალობის შესახებ
ტელევიზიის კრიტიკა
Quercus albicaulis

Quercus albicaulis — ორლებნიანთა კლასის ხე წიფლისებრთა ოჯახიდან. გავრცელებულია ჩინეთში. ვრცელდება ზღვის დონიდან 200-600 მეტრ სიმაღლეზე.
იხილეთ აგრეთვე
მარადმწვანე მუხა
რესურსები ინტერნეტში
Quercus albicaulis
მუხა
აღმოსავლეთი ბესკიდები

აღმოსავლეთი ბესკიდები — კარპატების ნაწილი. ვრცელდება პოლონეთში, უკრაინასა და სლოვაკეთში. მის შემადგენლობაშია ბეშჩადი (მთა ტარნიცა 1348 მ) აღმოსავლეთით და დაბალი ბესკიდები (მთა ლანკოვა 1001 მ) დასავლეთით. აკუთვნებენ აგრეთვე ონდავის მაღლობსა და უკრაინის კარპატების ჩრდილო-აღმოსავლეთ ნაწილს, ეგრეთ წოდებულ დნესტრის ბესკიდებს (მთა მაგურა, 1363 მ). აღსანიშნავია ლუპკოვისა და დუკლის უღელტეხილები.
რესურსები ინტერნეტში
პოლონეთის ქედები
უკრაინის ქედები
სლოვაკეთის ქედები
Florián

Florián
El Florián is a town and municipality in the Santander Department in northeastern Colombia founded by the Pardo family.
Municipalities of Santander Department
არიკოტა

არიკოტა — ტბა პერუში. მდებარეობს ტაკნა რეგიონის, ტაკნას რაიონში. ტბიდან 25 კილომეტრში მდებარეობს ქალაქი ილაბაია.
იხილეთ აგრეთვე
პერუს ტბების სია
პერუს ტბები
ბარიტონი (სასულე)

ბარიტონი (სასულე)
ბარიტონი — ამბუშიურული (უმეტესად სპილენძის) მუსიკალური საკრავი, რომელიც საყვირზე ოქტავით დაბლა ჟღერს. გამოიყენება სასულე ორკესტრში.
ლიტერატურა
რესურსები ინტერნეტში
United States Marine Band Euphonium-Tuba (სამხედრო-საზღვაო ძალები ჯგუფის) .
ჩასაბერი საკრავები
Wkra

Wkra is a river in north-eastern Poland, a tributary of the Narew river, with a length of 255 kilometres and a basin area of 5,348 km² - all within Poland. Among its tributaries are the Łydynia and the Płonka.
Towns and townships:
Bieżuń
Radzanów
Strzegowo
Glinojeck
Sochocin
Joniec
Pomiechówek
Nowy Dwór Mazowiecki
See also:
Rivers of Poland
References
Rivers of Poland
Rivers of Warmian-Masurian Voivodeship
Rivers of Masovian Voivodeship
ბრეგენცის საგრაფო

ბრეგენცის საგრაფო — ჩანაწერებში ნახსენებია, როგორც საღვთო რომის იმპერიის საგრაფო დაახლოებით 1043, 1160 წლებში. ბრეგენცის საგრაფოს მართავდა გრაფი, რომელსაც უდალრიხინგერი (Udalrichinger) ეწოდებოდა. 1451 წლიდან ბრეგენცის გრაფის ტიტულს ჰაბსბურგების დინასტიის წარმომადგენლები ატარებდნენ, რა დროსაც ბრეგენცი ავსტრიის საჰერცოგოსთან იყო გაერთიანებული. 1918 წლამდე ბრეგენცის გრაფის ტიტული მიჩნეული იყო, როგორც ავსტრიის იმპერატორის ტიტულის ნაწილი.
ბრეგენცის გრაფები (უდალრიხინგერები)
უილრიხ VI - 950/957, გრაფი ბრეგენცში, გრაფი რეციაში
უილრიხ IX - 1079 წლამდე, ბრეგენცის გრაფი, გრაფი აჯენგაუში და ნიბელგაუში
უილრიხ X - 1097, ბრეგენცის გრაფი
რუდოლფი - 1160, ბრეგენცის გრაფი, გრაფი ქვემო რეციაში, ჩურის გრაფი
რესურსები ინტერნეტში
ბრეგენცის ისტორია
ფორარლბერგის ისტორია
შვაბიის ისტორია
ბრეგენცი
Camponotus pseudoirritans

Camponotus pseudoirritans — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
Camponotus
ბოტანიკა

ბოტანიკა (ბერძნ. botanē „ბალახი, მცენარე“) — მეცნიერება მცენარეთა სიცოცხლის შესახებ. შეისწავლის მცენარეთა გარეგანი და შინაგანი აგებულების კანონზომირებებს (მორფოლოგია, ანატომია), მცენარეთა სისტემატიკას, მათ განვითარებას გეოლოგიურ დროში (ევოლუცია), ნათესაურ კავშირებს (ფილოგენია), წარსულსა და აწმყოში დედამიწაზე მათ გავრცელებას (მცენარეთა გეოგრაფია), მცენარეული ორგანიზმების სასიცოცხლო პროცესებს (მცენარეთა ფიზიოლოგია), გარემოსთან მათ ურთიერთდამოკიდებულებას (მცენარეთა ეკოლოგია), მცენარეული საფრის აგებულებას (გეობოტანიკა, ანუ ფიტოცენოლოგია), მცენარეთა სამეურნეო გამოყენების შესაძლებლობას (გამოყენებითი ბოტანიკა). კვლევის ობიექტის მიხედვით, ბოტანიკაში გამოიყოფა აგრეთვე მეცნიერება წყალმცენარეეთა შესახებ — ალგოლოგია, სოკოების შესახებ — მიკოლოგია, ლიქენების ანუ ქარაგოზების შესახებ — ლიქენოლოგია, ხავსების შესახებ — ბრიოლოგია და სხვა. მიკროსკოპულ მცენარეულ ორგანიზმებს შეისწავლის მიკრობიოლოგია, მცენარეთა დაავადებებს — ფოტოპათოლოგია.
ლიტერატურა
რესურსები ინტერნეტში
Native Plant Information Network
USDA plant database
The Virtual Library of Botany
ფილირა

ფილირა — ბერძნულ მითოლოგიაში — ოკეანიდი, ოკეანის ასული, კრონოსის მეორე ცოლი და კენტავრ ქირონის დედა. მისი შვილი (კენტავრი ქირონი) თავის ძმებთან ერთად (ჰესტია, დემეტრე, ჰერა, ჰადესი, პოსეიდონი) კნოსოსმა გეას წინასწარმეტყველების გამო, რომლის მიხედვითაც, კრონოსს თავისი რომელიმე შვილი დაამხობდა („შენც შენი შვილი დაგამხობსო“) ახალშობილი გადაყლაპა, მან ასე თავისი ბატონობა უზრუნველეყო. თუმცა კრონოსის პირველმა ცოლმა რეამ თავისი ერთ-ერთი შვილი ზევსი გადამალა იდას მთაგრეხილზე, დიქტეს გამოქვაბულში, სადაც თხა ამალთეა კვებავდა, კურეტები იცავდნენ და ნიმფები უვლიდნენ. მერე ზევსმა ტიტანომაქია ატეხა. დაამხო კრონოსი და გეას შემწეობით თუ მეტისის დახმარებით აიძულა ჩაყლაპული შვილები უკანვე ამოენთხია.
რესურსები ინტერნეტში
ფილირა – Theoi Greek Mythology
სქოლიო
ბერძნული მითოლოგია
ოკეანიდები
საამღოსმაღალი

საამღოსმაღალი, საამღო — მწვერვალი საქართველოში, მცხეთა-მთიანეთის მხარეში, დუშეთის მუნიციპალიტეტში. მდებარეობს თუშეთ-ხევსურეთის კავკასიონის ჩრდილოეთ განშტოების — კიდეგანის ქედის ჩრდილოეთ დაბოლოებაზე. სიმაღლე 3884 მ. საამღოსმაღალი აგებულია იურული თიხაფიქლებით. დამახასიათებელია სუბნივალური ლანდშაფტი.
ლიტერატურა
მცხეთა-მთიანეთის მხარის მთები
აჰმედლი (მრავალმნიშვნელოვანი)

აჰმედლი (მრავალმნიშვნელოვანი)
აჰმედლი შეიძლება აღნიშნავდეს:
აჰმედლი — დაბა აზერბაიჯანში, ბაქოში
აჰმედლი — სოფელი აზერბაიჯანში, ბეილაგანის რაიონში
აჰმედლი — სოფელი აზერბაიჯანში, დაშქესანის რაიონში
აჰმედლი — სოფელი აზერბაიჯანში, დაშქესანის რაიონში
აჰმედლი — სოფელი აზერბაიჯანში, ლაჩინის რაიონში
აჰმედლი — სოფელი აზერბაიჯანში, მასალის რაიონში
აჰმედლი — სოფელი აზერბაიჯანში, შემახის რაიონში
აჰმედლი — სოფელი აზერბაიჯანში, შამქორის რაიონში
ბარისან დე იბელინი

ბარისან დე იბელინი
ბარისან (ბალიან I) დე იბელინი (გ. 1150) — იბელინისა და რამლის სენიორი (ლორდი), იერუსალიმის სამეფოს პოლიტიკური და სამხედრო მოღვაწე. იბელინთა დინასტიის ფუძემდებელი. ასევე ცნობილია როგორც ბალიან უფროსი.
ბიოგრაფია
დაიბადა სავარაუდოდ ჩრდილოეთ იტალიაში. მის ცხოვრებაზე არაფერია ცნობილი 1115 წლამდე, როდესაც იგი იაფის საგრაფოს კონსტებლი გახდა. 1122 წელს ერთგული სამსახურისთვის დაქორწინებული იქნა ელვისზე, რამლის სენიორის, ბალდუინ I-ის ქალიშვილზე.
1134 წელს, როდესაც ჰუგო II დე პიუიზე — იაფის გრაფი იერუსალიმის მეფეს — ფულკს აუჯანყდა, ბარისანმა მეფეს დაუჭირა მხარი და მალევე დაიკავა მნიშვნელოვანი ადგილი სამეფო კარზე. 1141 წელს საკუთრებაში მიიღო ახლად-აშენებული იბელინის ციხე, რომელიც მდებარეობდა იაფასა და ასკალონს შორის. ეს უკანასკნელი ჯერ კიდევ ფატიმიანთა ხელში იყო. 1148 წელს ბარისანმა ქორწინების გზით მიიღო რამლის სენიორია. იმავე წელს, მეორე ჯვაროსნული ლაშქრობის მონაწილეთა ჩამოსვლის შემდეგ მონაწილეობდა აკრის საბჭოში, სადაც გადაწყდა დამასკოზე შეტევა.
გარდაიცვალა 1150 წელს. მისი მემკვიდრეობა მისმა ვაჟმა, ჰუგომ მიიღო.
ქორწინება
ელვისისგან ეყოლა ხუთი შვილი: ვაჟები ჰუგო, ბალდუინი და ბალიანი, ხოლო ქალიშვილები ირმენგარდა და სტეფანია. უმცროსი ვაჟი ბალიანი ასევე ცნობილია როგორც ბალიან II ან ბალიან უმცროსი.
ბარისანის გარდაცვალების შემდეგ, ელვისი დაქორწინდა იერუსალიმის კონსტებლზე — მანასე დე იერჟზე.
ლიტერატურა
William of Tyre, A History of Deeds Done Beyond the Sea, trans. E. A. Babcock and A. C. Krey. Columbia University Press, 1943.
Peter W. Edbury, John of Ibelin and the Kingdom of Jerusalem. Boydell Press, 1997.
Jonathan Riley-Smith, The First Crusaders, 1095—1131. Cambridge University Press, 1997.
იბელინები
გარდაცვლილი 1150
რამლის სენიორები
იბელინის სენიორები
Reach Out (Take That-ის სიმღერა)

Reach Out (Take That-ის სიმღერა)
Reach Out — ჯგუფ Take That-ის სინგლი. იგი შეტანილია მის 2006 წლის სტუდიურ ალბომში Beautiful World.
Reach Out გამოიცა მხოლოდ ევროპის ტერიტორიაზე. დანიურ ჩარტში მას დიდი წარმატება ხვდა წილად, ისევე როგორც იტალიაში, სადაც სულ მცირე აკლდა საუკეთესო 10-ეულში მოხვედრამდე. სიმღერის ოფიციალური კლიპი არ გამოსულა, თუმცა ლეიბლის Universal Music მიერ გამოცხადებული კონკურსის საფუძველზე, არჩეული იქნა ვიდეო, რომელიც ადგილობრივი MTV-ს ეთერში გადაიცემოდა.
სიმღერების სია
გერმანული სინგლი #1
Reach Out - 4:16
We All Fall Down (აკუსტიკური) - 3:51
გერმანული სინგლი #2
Reach Out - 4:16
We All Fall Down (აკუსტიკური) - 3:51
Shine (BBC Radio 2 'Live & Exclusive') - 3:36
Back For Good (BBC Radio 2 'Live & Exclusive') - 4:11
სქოლიო
2007 წლის სიმღერები
Take That-ის სიმღერები
თასილი

თასილი (არაბ. تسيل‎) — ქალაქი სირიაში, რომელიც დარის მუჰაფაზაში (რეგიონში) მდებარეობს. 2004 წლის მოსახლეობის საყოველთაო აღწერის მიხედვით თასილის პროვინციაში დაახლოებით 15 985 ადამიანი ცხოვრობს.
სქოლიო
სირიის ქალაქები
ნიაზ დიასამიძე

ნიაზ დიასამიძე (დ. 13 ივლისი, 1973, თბილისი, საქართველოს სსრ, სსრკ) — ქართველი მუსიკოსი, ჯგუფ 33ა-ს ვოკალისტი და ლიდერი.
15 წლის ასაკში დაინტერესდა გიტარით და უკრავდა მეზობელთან ერთად. სახლში სარეპეტიციო ოთახი მოაწყო და უკრავდა, როდესაც შინ არავინ იყო. მეზობელი, დამწყები მუსიკოსების შემოერთების შემდეგ პირველი ჯგუფი ჩამოაყალიბა. თავდაპირველად კოლექტივი უცხოურ სიმღერებს ასრულებდა, მოგვიანებით კი საკუთარი სიმღერების შექმნა დაიწყო.
3 თვით პარიზში ბებიასთან სტუმრობისას ნიაზმა იპოვა სტუდია, სადაც სიმღერა ჩაწერა. ჩამოსვლისას მას შეხვდა გიორგი მგელაძე, რომელმაც სიმღერა მოისმინა და ნიაზს მსგავსი მუსიკის შექმნა საკუთარი ფილმისთვის „ჰოტელ კალიფორნია“ სთხოვა. ამრიგად, პარალელურად ჯგუფში სიმღერების შექმნისა, ნიაზი წერდა მუსიკას ფილმებისთვის. ფილმ „ჰოტელ კალიფორნიის“ ბოლოს ჟღერს 33ა-ს „ყველას უყვარს თოვლი“. „ღამე და წვიმა“, მეორე სიმღერა, დაიწერა გაგა ნახუცრიშვილთან ერთად.
შემდეგი მცდელობა იყო ფილმ „ოცნებების სასაფლაოსთვის“ მუსიკის შექმნა. ამ შემთხვევაში გამოყენებული იქნა რამდენიმე ხალხური საკრავი. ნიაზის აღიარებით, ორივე ფილმი 33ა-სთვის ნამდვილი ბიძგი იყო და იგი სწორედ მათი დამსახურებით დარჩა მუსიკაში. პირველი სიმღერები და რამდენიმე დამატებული კომპოზიცია მოხვდა 33ა-ს სადებიუტო სტუდიურ ალბომში.
აგრეთვე არის ფესტივალ არტ გენის თანადამაარსებელი.
რესურსები ინტერნეტში
„დედამიწა მიყვარს მე“ - ნიაზ დიასამიძის ინტერვიუ „ცხელ შოკოლადთან“, 2006
დაბადებული 13 ივლისი
დაბადებული 1973
ქართველი მუსიკოსები
ნ
Calvin Klein

Calvin Klein
კელვინ კლაინი — ამერიკული მოდის სახლი. დააარსა 1968 წელს, დიზაინერმა კელვინ კლაინმა. მისი მთავარი ოფისი მდებარეობს მანჰეტენში, ნიუ-იორკში. კომპანიას აქვს თითქმის ყველა სახის ტანსაცმლის ყოველთვიური კოლექციები, საკუთარი სამოდელო სააგენტოები და 250-მდე მაღაზია მსოფლიოს სხვადასხვა ქალაქებში. 2012 წლის მონაცემებით, „კელვინ კლაინის“ ყოველწლიური შემოსავალი 300 მლნ ამერიკულ დოლარს აღწევს.
რესურსები ინტერნეტში
ტანსაცმლის ბრენდები
კრასნოდარის დიდმოწამე ეკატერინეს საკათედრო ტაძარი

კრასნოდარის დიდმოწამე ეკატერინეს საკათედრო ტაძარი — საკათედრო მართლმადიდებლური ტაძარი კრასნოდარში.
მიეკუთვნება რუსეთის მართლმადიდებელი ეკლესიის მოსკოვის საპატრიარქოს ეკატერინოდარის ეპარქიას.
ისტორია
ტაძრის აგება გადაწყვიტეს 1889 წლის 17 ოქტომბერს - ზუსტად ერთი წლის შემდეგ იმპერატორის მატარებლის ავარიისაგან, რომელსაც საიმპერატორო სახლის ყველა წევრი ცოცხალი გადაურჩა. ავარიამდე ცოტა ხნით ადრე იმპერატორი ალექსანდრე III ცოლთან და შვილებთან ერთად სტუმრობდა ეკატერინოდარს. იმპერატორის ოჯახის სიკვდილისაგან ხსნის აღსანიშნავად გადაწყვიტეს ეკატერინოდარში აეშენებინათ ტაძარი. მთავარი საკურთხეველი უნდა ყოფილიყო ნაკურთხი დიდმოწამე ეკატერინეს სახელზე ხოლო დანარჩენი იმპერატორის ოჯახის წევრების (მარია, ნიკოლოზი, გიორგი, მიხეილი, ქსენია და ოლღა) ზეციური მფარვლების სახელზე.
ეკლესიას საფუძველი ჩაუყარეს 1900 წლის 23 აპრილს ეკატერინეს მოედანზე, სადაც ამ დროისათვის მდებარეობდა უკვე მოძველებული წმინდა ეკატერინეს სახელობის ხის ეკლესია, რომელიც აგებული იყო 1814 წელს. პროექტზე მუშაობდა ადგილობრივი არქიტექტორი ივან მალგერბი. ტაძრის მშენებლობა ფინანსების არქონის გამო დროდადრო ჩერდებოდა. საბოლოოდ, 1914 წლის 24 მარტს ეკატერინოდარის ქალაქის თავის მიხეილ სკვორიკოვის აქტიური მონაწილეობით ტაძრის მშენებლობა დასრულდა და შედგა მთავარი საკურთხევლის საზეიმო კურთხევა.
სამოქალაქო ომის წლებში ეკატერინეს ტაძრის განსასვენებელში დაასაფლავეს თეთრგვარდიელთა მოძრაობის აქტიური მონაწილეები: გენერალი მიხეილ ალექსეევი, პოლკოვნიკი დიმიტრი მიონჩინსკი და გენერალ-ლეიტენანტი ნიკოლოზ ტიმანოვსკი.
1922 წელს ტაძარი ობნოვლენცების ხელში გადავიდა. ამავე წელს მოშიმშილე ვოლგისპირელებმა გაძარცვეს. 1930-იანი წლებისათვის ტაძარი მოამზადეს ასაფეთქებლად, რათა აგური გამოეყენებინათ. არქიტექტორმა მალგერბემ მოახერხა ეკლესიის განადგურების კომისიის განზრახვის შეცვლა.
1934 წლის 26 ივნისს ობნოვლენცებმა განაცხადეს, რომ მრევლის სიმცირის გამო მათი თემი დაიშალა. ტაძარს გამოიყენებდნენ საწყობად. სამრეკლო მოხსნეს.
ღვთისმსახურება ტაძარში აღსდგა 1942 წელს გერმანელთა მიერ კრასნოდარის ოკუპაციის პერიოდში, მაგრამ ამავდროულად აქ განთავსებული იყო საწყობიც. სრული დატვირთვით ეკლესიაში ღვთისმსახურება აღსდგა 1944 წელს, ქალაქის გერმანელებისაგან გათავისუფლების შემდეგ, მაგრამ ეგვტერების სახელწოდება შეიცვალა და ეწოდა ღვთისმშობლის მიძინებს, აღდგომის, ხარების, წმინდა სერგისა და ბარბარეს სახელები. მთავარმა საკურთხეველმა შეინარჩუნა ეკატერინეს სახელი.
1988 წელს რუსეთის გაქრისტიანების 1 000 წლისთავთან დაკავშირებით ეკატერინე სახელობის ეკლესიას რემონტი ჩაუტარდა. ამავე წელს მრავალი წლის შემდეგ პირველად გაისმა ეკლესიის ზარის ხმაც.
2011-2012 წლებში მიმდინარეობდა ტაძრის მთავარი გუმბათის აღდგენითი სამუშაოები მისი გუმბათი ოქროფურცლით მოაპირკეთეს.
რესურსები ინტერნეტში
ოფიციალური ვებგვერდი
Свято-Екатерининский кафедральный собор в г. Краснодар
Купол Свято-Екатерининского собора в Краснодаре покроют золотом
Свято-Екатерининский собор Краснодара отреставрируют
რუსეთის კულტურული მემკვიდრეობის ძეგლები კრასნოდარის მხარეში
კრასნოდარის ტაძრები
Selim III Giray

Selim III Giray
Selim III Gerai (Giray) (Crimean III Selim Geray 1713–1786, ٣ سليم كراى ) - Crimean khan from the Gerai dynasty (1765–1767, 1770–71), son of Khan Fetih II Giray, grandson of Devlet II Giray.
Life
Under Arslan Giray (1748–1756) he held the post of kalgi. The reign of Selim III Geray brought about major changes in the life of the Crimean Khanate. Reigning for the first time, Selim III convinced the Ottoman Sultan of the need to conclude peace with Austria for a joint confrontation between Russia, but was soon deprived of the khan's rank.
In the first reign, Selim III Gerai appointed his brothers Mehmed Gerai and Kyrim Gerai as kalga and nureddin. In the second reign, Selim III appointed the kalga of his brother Mehmed Geray, and Nureddin - Kyrym Geray, the son of Khan Halim Geray.
By his repeated return to the throne, the Ottoman Empire had already entered the war with Russia and was unable to protect its possessions in the Northern Black Sea region. Local Nogais, seeing the military superiority of the Russians, came out of obedience to the khan and Turkey, having sided with Russia. The proposal to leave the Turkish vassality came from St. Petersburg and the Crimea. Selim III Gerai refused the Russians and stopped all negotiations on this subject - and then in June 1771 the Russian army invaded the peninsula under the command of General-General-Chief Prince V. Dolgorukov . The Russian troops, having defeated the 70,000th army of the Crimean Khan, captured Perekop, and two weeks later, another 95,000th Tatar army was defeated in the battle of Kafa . Russian troops occupied the cities of Arabat, Kerch, Yenikale and Balaklava.
Among the Crimean Beys and even among the Khan's relatives, a pro-Russian party had already arisen by this time, and this, along with the unsuccessful Khan's command, led to the fact that the enemy occupied the country in the shortest possible time.
The Beysk assembly signed an alliance with Russia and decided from now on to elect the khan independently, which meant the country's exit from Ottoman rule and the independence of the khanate. Selim III Gerai initially obeyed the Beys' hope in the hope of a change in the situation, but soon, realizing his powerlessness to change something, abdicated and retired to Turkey.
Selim III Gerai was remembered as a brave man, at the same time reproaching him for inaction and indecision. He died in 1786 in the city of Wiese.
Literature
O. Gaivoronsky "Constellation Geraev"
O. Gaivoronsky “The Lords of the Two Continents,” volumes 1–2
Halim Girai “Pink bush of khans” (history of Crimean khans)
References
1713 births
1786 deaths
18th-century Crimean khans
ლუკაინენა-დე-ლას-ტორესი

ლუკაინენა-დე-ლას-ტორესი — მუნიციპალიტეტი ესპანეთში, შედის ანდალუსიის ავტონომიური გაერთიანების ალმერიის პროვინციის ლოს-ფილაბრეს-ტაბერნასის კომარკის შემადგენლობაში. ფართობი — 123 კმ². მოსახლეობა — 564 კაცი (2020 წ.).
იხილეთ აგრეთვე
ალმერიის მუნიციპალიტეტები
რესურსები ინტერნეტში
ლუკაინენა-დე-ლას-ტორესის მუნიციპალიტეტის ოფიციალური საიტი
სქოლიო
ალმერიის მუნიციპალიტეტები
Thomas Reifeltshammer

Thomas Reifeltshammer (born 3 July 1988) is an Austrian former professional association football player. He played as a defender. Reifeltshammer made his professional debut on 27 November 2009, coming on as a substitute in the 0–0 draw with SV Mattersburg.
External links
1988 births
Living people
Austrian men's footballers
Men's association football defenders
Austrian Football Bundesliga players
SV Ried players
თიურინგიის მმართველთა სია

თიურინგიის მმართველთა სია
ეს არის ცენტრალური გერმანიის ისტორიული და პოლიტიკური რეგიონის, თიურინგიის მმართველთა სია.
თიურინგიის მეფეები
450–500 ბისინუსი
500–530 ბადერიხი
500–530 ბერტრახერი
500–531 ჰერმინაფრიდი
შეწყ. 540 ფისუდი
დაიპყრეს ფრანკებმა.
თიურინგიის ფრანკი გრაფები
მეროვინიელი გრაფები
632-642 რადულფ I, "თიურინგიის მეფე" 641 წლის შემდეგ
642-687 ჰედენ I
687-689 გოცბერტი
689-719 ჰედენ II, შვილი
კაროლინიელი გრაფები
849-873 ტაკულფი, სორბიის ვალის მარკგრაფი
874-880 რადულფი II, შვილი
880-892 პოპო, ბაბენბერგის სახლი, dux Thuringorum 892-ში, გადააყენეს
882-886 ეგინო, ძმა
892-906 კონრადი, კონრადინების დინასტიის წინაპარი
907-908 ბურხარდი, უკანასკნელი გრაფი, მოკლულ იქნა უნგრელებთან ომში
თიურინგიის მარკგრაფები
1000-1002 ეკარდ I, მეისენის სამარკგრაფოს მარკგრაფი 985 წლიდან, მოკლეს პოლიტიკური მოტივით
1002-1003 უილიამ II, ვაიმარის მმართველი
1046-1062 უილიამ IV, შვილიშვილი, მეისენის მარკგრაფი
1062-1067 ოტო, brother, Margrave of Meissen
1067-1090 ეგბერტ II, შვილობილი, ბრუნსვიკის მმართველი ბრუნონენის დინასტიიდან, მოკლეს 1090 წელს, დინასტიიის ხაზი შეწყდა
თიურინგიის ლანდგრაფები
ვინცერბურგები
1111/1112-1122 ჰერმან I (როდელბერგ-ვინცენბურგი) (გარდაიცვალა 1122)
1122-1130 ჰერმან II ვინცენბურგი, შვილი, მოკლეს 1152 წელს
ლუდოვინგები
1031-1056 ლუი წვერიანი
1056-1123 ლუი Springer
1123-1140 ლუი I (პირველი ლანდგრაფი 1131 წლიდან)
1140-1172 ლუი II
1172-1190 ლუი III
1190-1217 ჰერმან I
1217-1227 ლუი IV
1227-1241 ჰერმანი II
1241-1242 ჰენრი რასპე
ვეტინების სახლი
1242-1265 ჰენრი ბრწყინვალე, მეისენის მარკგრაფი და ლუსატიის ვალი 1221-მდე
1265-1294 ალბერტ დეგენერატი, შვილი, მეისენის მარკგრაფი 1288 წლიდან 1292 წლამდე
1294-1298 ადოლფ ნასაუ-ვილბურგი, გერმანიის მეფე (არა ვეტინი)
''1298-1307 ალბერტ ჰაბსბურგი, გერმანიის მეფე (არა ვეტინი)
1298-1307 დიტრიხი, ლუსატიის მარკგრაფი 1291 წლიდან 1303 წლამდე
1298-1323 ფრიდრიხ I
1323-1349 ფრიდრიხ II
1349-1381 ფრიდრიხ III
1349-1382 უილიამ I
1349-1406 ბალთასარი
1406-1440 ფრიდრიხ IV